एह् बी सकून देने आह्‌ली गल्ल ऐ जे वास्को डी गामा दा नां गोवा थमां बाह्‌र घट्ट गै जानदे न की जे जेकर ओह्‌दे देश पुर्तगाल दे शासन दा विस्तार भारत दे दूए राज्यें च बी होंदा तां अन्ना साउसा ते अन्ना क्रिस्टीना दा महत्व अज्ज जरूर घट्ट होई जंदा जिनें स्हेई च भारत दी आत्मा गी पन्छानेआ ऐ। औने आह्‌ला समें निश्‍िचत रूपै कन्नै कोलबस जां वास्को डी गामा दी बजाए भारत दी आत्मा गी पन्छानने आह्‌ले उनेंगी देशें दे इनें भक्तें गी मती श्रद्धा कन्नै याद करूग। स्वनामधन्य ए सी भक्ति वेदांत स्वामी प्रभुपाद जी पास्सेआ स्थापत अंतर्राश्ट्रीय श्रीकृष्ण भावनामृत संघ (इस्कान) ने सत्त समन्दर पार दे नेईं जाने किन्ने लोकें गी भारत दी आत्मा भगवान श्री कृष्ण दी भक्ति कन्नै जोड़ियै इक ऐसी अंतर्राश्ट्रीय भक्ति क्रांति पैदा करी दित्ती ऐ, जेह्‌‌‌ड़े कुसै बी सामाजिक, राजनीतिक जां आर्थिक क्रांति थमां बड़े मते व्यापक टिकाऊ, महत्वपूर्ण ते प्रभावकारी न।